2011.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2008.gada 7.oktobra noteikumos Nr.835 „Noteikumi par darbības programmas “Uzņēmējdarbība un inovācijas” papildinājuma 2.3.2.1.aktivitāti “Biznesa inkubatori””**

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

Izdarīt Ministru kabineta 2008.gada 7.oktobra noteikumos Nr.835 „Noteikumi par darbības programmas “Uzņēmējdarbība un inovācijas” papildinājuma 2.3.2.1.aktivitāti “Biznesa inkubatori”” (Latvijas Vēstnesis 2008, 168.nr.) šādus grozījumus:

1. Izteikt 40.5. apakšpunktu sekojošā redakcijā:

„40.5. biznesa inkubatorā iekļautie komersanti, komersanti, kuri darbojas biznesa inkubatora telpās, saņem šo noteikumu 62.punktā un 62.1punktā minētos pakalpojumus no biznesa inkubatora operatora vai no biznesa inkubatora operatora piesaistītajiem izpildītājiem.”.

1. Papildināt ar 43.11. apakšpunktu šādā redakcijā:

„43.11. Komisijas 2006.gada 15.decembra Regulas (EK) Nr. 1998/2006 par Līguma 87. un 88.panta piemērošanu de minimis atbalstam 1.panta 1.punkta d) un e) apakšpunktā minētās izmaksas, izņemot izmaksas saistībā ar dalību tirdzniecības izstādēs, maksu par mācībām vai konsultāciju pakalpojumiem, kas vajadzīgi jauna vai esoša produkta laišanai tirgū.”.

1. Papildināt ar 51.1 punktu šādā redakcijā:

„51.1 Biznesa inkubatora operators vienu gadu var segt no aktivitātes līdzekļiem izmaksas par neizmantotajām telpām (telpu noma un apsaimniekošanas izmaksas) 100% apjomā. Ja minētā gada beigās telpas nav 85% apjomā no maksimālās platības, par kuru gada laikā ir saņemts atbalsts, izīrētas komersantiem, par neizmantotajām telpām izmaksātā summa ir jāatmaksā. Ja operators attiecina inkubatora darbības izmaksas uz inkubatorā iekļautajiem komersantiem, tad tas ir komercdarbības atbalsts attiecīgajiem komersantiem. Ja inkubatora darbības izmaksas netiek attiecinātas uz komersantiem, tad tas ir komercdarbības atbalsts operatoram.”.

1. Izteikt 54. punktu šādā redakcijā:

„54. Biznesa inkubatora operators pieņem lēmumu par de minimis atbalsta piešķiršanu biznesa inkubatorā iekļautajiem komersantiem un šī atbalsta summu, un saskaņā ar šo noteikumu 64.punktu nodrošina de minimis atbalsta prasību ievērošanu, sniedzot atbalstu biznesa inkubatorā iekļautajiem komersantiem. Eiropas Reģionālās attīstības fonda finansējuma saņēmējs pieņem lēmumu par de minimis atbalsta piešķiršanu biznesa inkubatora operatoram un šī atbalsta summu, un saskaņā ar šo noteikumu 64.punktu nodrošina de minimis atbalsta prasību ievērošanu, sniedzot atbalstu biznesa inkubatora operatoram un de minimis atbalsta piešķiršanas un uzskaites kārtību iekļauj šo noteikumu 53.punktā minētajā līgumā.”.

1. Izteikt 60.1.apakšpunktu šādā redakcijā:

„60.1. biznesa inkubatorā uzņem komersantu, kurš atbilst sīkā, mazā vai vidējā komersanta statusam saskaņā ar Eiropas Komisijas 2008.gada 6.augusta Regulas (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula), I pielikumā sniegto mazo un vidējo saimnieciskās darbības veicēju definīciju;”.

1. Izteikt 60.3.apakšpunktu šādā redakcijā:

„60.3. biznesa inkubatorā var iestāties komersants, kura saistītais komersants jau saņem atbalstu šajā vai citā biznesa inkubatorā, ja saistītie komersanti ievēro šo noteikumu 64.punktā minētās de minimis atbalsta piešķiršanass prasības un šo noteikumu 60.1.apakšpunktā minēto sīkā, mazā vai vidējā komersanta statusa nosacījumu;”.

1. Papildināt ar 61.1.12. apakšpunktu šādā redakcijā:

„61.1.12. tērauda rūpniecība;”.

1. Izteikt 61.3.apakšpunktu šādā redakcijā:

„61.3. ja komersantam ir nodokļu parādi, tajā skaitā valsts sociālās apdrošināšanas iemaksu parādi, kas kopsummā pārsniedz 100 latus un nav vienošanās ar Valsts ieņēmumu dienestu par nodokļu parādu nomaksas grafiku. Lai apliecinātu šīs prasības izpildi, komersants iesniedz biznesa inkubatora operatoram Valsts ieņēmuma dienesta izsniegtu izziņu, kas nav vecāka par trīs mēnešiem. Izziņu iesniedz noslēdzot līgumu ar inkubatora operatoru un līguma darbības laikā – katra kalendārā ceturkšņa pirmā mēneša 15.datumā. Ja izziņa minētajā termiņā nav iesniegta, inkubatora operators pārtrauc pakalpojumu sniegšanu komersantam;”.

1. Papildināt ar 62.1 punktu sekojošā redakcijā:

„62.1 Aktivitātes ietvaros biznesa inkubatora operators biznesa inkubatorā iekļautajiem komersantiem var sniegt citus specializētos pakalpojumus, kas nav minēti 62.punktā, bet, kas atbilst aktivitātes mērķim un atbalstāmajām darbībām, un ir atrunāti šo noteikumu 53.punktā minētajā līgumā.”.

1. Izteikt 63.punkta ievaddaļu šādā redakcijā:

„63. Šo noteikumu 62.punktā un 62.1punktā minēto pakalpojumu izmaksas biznesa inkubatorā iekļautajiem komersantiem, kuri atbilst šo noteikumu 60.punktā minētajām prasībām, biznesa inkubatora operators var segt no aktivitātes līdzekļiem, ņemot vērā šādu proporciju:”.

1. Papildināt ar 63.1 punktu šādā redakcijā:

„63.1 Biznesa inkubatora operators var segt no aktivitātes līdzekļiem inkubatora darbības izmaksas 100% apjomā, bet ne vairāk kā 10% no šo noteikumu 53.punktā minētā līguma kopējās summas un ne vairāk kā 9 493 lati ceturksnī. Ja operators attiecina inkubatora darbības izmaksas uz inkubatorā iekļautajiem komersantiem, tad tas ir komercdarbības atbalsts attiecīgajiem komersantiem. Ja inkubatora darbības izmaksas netiek attiecinātas uz komersantiem, tad tas ir komercdarbības atbalsts operatoram. No 2013.gada 1.janvāra operators attiecina inkubatora darbības izmaksas uz inkubatorā iekļautajiem komersantiem.”.

1. Izteikt 64. punktu šādā redakcijā:

„ 64. Komercdarbības atbalsts biznesa inkubatora operatoram un komersantiem (biznesa inkubatora operatora sniegto pakalpojumu ietvaros, kā arī inkubatora darbības izmaksām) tiek sniegts saskaņā ar de minimis atbalsta nosacījumiem, kas noteikti Komisijas 2006.gada 15.decembra Regulā (EK) Nr. 1998/2006 par Līguma 87. un 88.panta piemērošanu de minimis atbalstam (Eiropas Savienības Oficiālais Vēstnesis, 2006.gada 28.decembris, Nr. L 379, 5.– 10.lpp.) un normatīvajos aktos par de minimis piešķiršanu.”.

1. Papildināt noteikumus ar VIII nodaļu šādā redakcijā:

"**VIII. Noslēguma jautājums**

65. Šo noteikumu 51.1, 62.1 un 63.1 punktā minētās izmaksa ir attiecināmas (var tik segtas no aktivitātes finansējuma), ja tās radušās pēc šo noteikumu spēkā stāšanās dienas".

Ministru prezidents V.Dombrovskis

Ekonomikas ministrs A.Kampars

Iesniedzējs:

Ekonomikas ministrs A.Kampars

Vīza: Valsts sekretārs J.Pūce

06.10.2011 13:51

Gatis Silovs

67013209, Gatis.Silovs@em.gov.lv